Izziņa par atzinumos sniegtajiem iebildumiem par noteikumu projektu “Grozījumi Ministru kabineta 2014. gada 23. septembra noteikumos Nr. 563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām”
	


(dokumenta veids un nosaukums)

I. Jautājumi, par kuriem saskaņošanā vienošanās nav panākta

	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija

	1
	2
	3
	4
	5
	6

	
	
	
	
	
	



Informācija par starpministriju (starpinstitūciju) sanāksmi vai elektronisko saskaņošanu

	Datums
	2021. gada 26. novembris (saskaņošana TAP portālā)

	
	

	Saskaņošanas dalībnieki
	Aizsardzības ministrija, Ārlietu ministrija, Ekonomikas ministrija, Finanšu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Ģenerālprokuratūra, Korupcijas novēršanas un apkarošanas birojs




	Saskaņošanas dalībnieki izskatīja šādu ministriju (citu institūciju) iebildumus
	
	

	  
	

	

	Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā
	

	  
	

	  
	



II. Jautājumi, par kuriem saskaņošanā vienošanās ir panākta

	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1
	2
	3
	4
	5

	1.
	
	(Tieslietu ministrija - 25.11.2021.)
Saskaņā ar anotācijas 1.2. apakšpunktā sniegto informāciju noteikumu projekts ir izstrādāts saistībā ar likumprojektu “Grozījumi Sodu reģistra likumā” (VSS-52) (turpmāk - Likumprojekts). Vēršam uzmanību, ka Likumprojekta 1.-13. pants paredz precizēt Sodu reģistrā iekļaujamo ziņu apjomu, taču atbilstoši precizējumi pilnībā nav iestrādāti noteikumu projektā. Piemēram, Likumprojekta 1. pants paredz izteikt Sodu reģistra likuma 4. pantu jaunā redakcijā un papildināt Sodu reģistrā par personu, pret kuru uzsākts kriminālprocess, iekļaujamo ziņu apjomu ar šādiem datiem: personas identifikācijas kods, kā arī iepriekšējais personas kods vai personas identifikācijas kods, ja tas ir mainīts; tēva vārds; dzīvesvietas papildu adrese, reģistrētā adrese. Vienlaikus noteikumu projekts neparedz veikt grozījumus Ministru kabineta 2014. gada 23. septembra noteikumu Nr. 563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām” (turpmāk - Noteikumi Nr. 563) 8. punktā, kur noteikts Sodu reģistrā par personu, pret kuru uzsākts kriminālprocess, iekļaujamais ziņu apjoms. 
Ņemot vērā minēto, lūdzam izvērtēt Likumprojekta  1.-13. pantā un Noteikumu Nr. 563 II nodaļā norādīto Sodu reģistram sniedzamo ziņu apjomu un veikt atbilstošus precizējumus noteikumu projektā.

 
Piedāvātā redakcija
-

	Ņemts vērā
	Atbilstoši Sodu reģistra likumprojektam papildus noteikumu projektā iekļauti vairāki grozījumi noteikumu II nodaļā


	2.
	
	(Tieslietu ministrija - 25.11.2021.)
Lūdzam precizēt projektu, ievērojot Ministru kabineta 2009. gada 3. februāra noteikumos Nr. 108 "Normatīvo aktu projektu sagatavošanas noteikumi" norādītās Ministru kabineta noteikumu projektiem piemērojamās prasības un Vienotajā tiesību aktu projektu izstrādes un saskaņošanas portālā pieejamo funkcionalitāti.
 
Piedāvātā redakcija
-
	
	Ņemts vērā
	Noteikumu projekts precizēts atbilstoši Vienotajā tiesību aktu projektu izstrādes un saskaņošanas portāla (TAP) funkcionalitātei


	3.
	
	(Tieslietu ministrija - 25.11.2021.)
Projekta anotācijā norādīts, ka "noteikumos ir nepieciešams arī veikt grozījumus, lai nodrošinātu tajā lietotās terminoloģijas atbilstību Administratīvās atbildības likumam". Tomēr projektā lietotā terminoloģija un lietotās vārdiskās izteiksmes nav pilnībā saskaņotas ar Administratīvās atbildības likumu. Iespējams, ka šīs neprecizitātes nav novērstas arī ar likumprojektu "Grozījumi Sodu reģistra likumā" (VSS-52).

Projektā izmantots apzīmējums "institūcija vai amatpersona, kura veic administratīvā pārkāpuma procesu". Tas neatbilst Administratīvās atbildības likuma 39. panta 2. punktā lietotajam apzīmējumam "personas, kas veic administratīvā pārkāpuma procesu".  Ja šajā gadījumā tiesa tiek izdalīta atsevišķi, tad būtu pieļaujams izmantot apzīmējumu "amatpersona" (ar to saprotot arī koleģiālu institūciju (Administratīvās atbildības likuma 46. panta otrā daļa)) un "augstāka amatpersona". Administratīvā pārkāpuma procesu iestādē veic amatpersona vai augstāka amatpersona, nevis iestāde vai institūcija.

Grozāmajos noteikumos sastopamas norādes uz "institūciju, kura veic ar alkohola koncentrācijas, narkotisko vai citu apreibinošo vielu ietekmes konstatēšanai veiktajām pārbaudēm saistīto izdevumu piedziņu administratīvo pārkāpumu lietās". Administratīvās atbildības likumā ir lietots termins "apreibinošo vielu lietošanas pārbaude", turklāt šie izdevumi ir tikai viens no procesuālo izdevumu veidiem. Līdzīgi citiem procesuālajiem izdevumiem, piespiedu naudai vai pienākumam atlīdzināt dabas resursiem nodarīto zaudējumu šo izdevumu piedziņa nav sods, lai arī to piespiedu izpildes kārtības ir tāda pati (Administratīvās atbildības likuma 260. pants).

Saistībā ar administratīvo sodu izpildi Administratīvās atbildības likumā vairs netiek lietots termins "izpildinstitūcija".

Administratīvās atbildības likuma 266. pantā ir paredzēta nolēmuma par sodu izpildes atlikšana vai naudas soda sadalīšana daļās.

Administratīvās atbildības likumā ir paredzēts atgādinājums par brīvprātīgas naudas soda izpildes termiņa beigām. Proti, ja naudas sods nav izpildīts brīvprātīgi pilnā apmērā, sodītajai personai paziņo: 1) līdz kuram datumam nepieciešams naudas sodu samaksāt pilnā apmērā; 2) ka naudas soda nesamaksāšanas gadījumā nolēmums par sodu tiks nodots piespiedu izpildei zvērinātam tiesu izpildītājam (Administratīvās atbildības likuma 268. pants).

Ievērojot minēto, lūdzam vēlreiz pārskatīt projektu un grozāmos noteikumus un izvērtēt to atbilstību Administratīvās atbildības likumam.
 
Piedāvātā redakcija
-

	Ņemts vērā daļēji
	Pagaidām nav plānots paplašināt Sodu reģistrā iekļaujamās informācijas apjomu.
Precizēts projekts atbilstoši Tieslietu ministrijas norādījumiem attiecībā uz Administratīvās atbildības likumā lietoto amatpersonas definīciju, kā arī apreibinošo vielu lietošanas pārbaudes un izpildinstitūcijas terminoloģiju


	4.
	
	(Tieslietu ministrija - 25.11.2021.)
Šobrīd ar projektu saistītais likumprojekts "Grozījumi Sodu reģistra likumā" ir tikai iesniegts Saeimai. Līdz ar to nav iespējams un nav arī lietderīgi detalizēti vērtēt projektu un tā atbilstību likumprojektam. Valsts iestāžu juridisko dienestu vadītāju 2010. gada 12. marta sanāksmes protokola Nr.  2 1.  § 8. punktā ir iekļauts ieteikums iesniegt likumprojektā paredzētos noteikumu projektus izsludināšanai Valsts sekretāru sanāksmē, kad likumprojekts Saeimā izskatīts otrajā lasījumā; kad likumprojektu izskata trešajā lasījumā – noteikumu projektu izskata Ministru kabineta sēdē. 
 
Piedāvātā redakcija
-

	Ņemts vērā
	

	5.
	
	(Finanšu ministrija - 26.11.2021.)
Ar sagatavoto noteikumu projektu tiek paredzēts svītrot Ministru kabineta 2014. gada 23. septembra noteikumu Nr.563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām” (turpmāk - Noteikumi) 1.4. apakšpunktu, kas nosaka valsts nodevas apmēru par izziņas sagatavošanu, tās samaksas kārtību un atbrīvojumus no valsts nodevas samaksas, un tiek paredzēts svītrot Noteikumu V nodaļu “Valsts nodevas apmērs par izziņas sagatavošanu”, kā arī tiek paredzēts grozīt Noteikumu nosaukumu, izslēdzot no tā teksta daļu par valsts nodevas apmēru un izziņas noformēšanas prasībām, kā pamatojumu veicamajiem grozījumiem norādot šobrīd izstrādāto likumprojektu “Grozījumi “Sodu reģistra likumā”” (likumprojekta virzība uz šo brīdi: izskatīts MK 09.11.2021. sēdes darba kārtībā (MK 09.11.2021. sēdes prot.Nr.74 4.§) un iesniegts Saeimā), kurā veikti grozījumi, nosakot, ka ar 2023.gadu vairs netiks paredzēta valsts nodevas samaksa par izziņas no Sodu reģistra sagatavošanu, tā vietā tas būs maksas pakalpojums un līdz ar ko tiek paredzētas izmaiņas gan budžeta ieņēmumos, gan izdevumos. Norādām, ka iepriekš minētos grozījumus Noteikumos var virzīt izskatīšanai Ministru kabinetā tikai pēc likumprojekta “Grozījumi “Sodu reģistra likumā”” spēkā stāšanās, kā arī attiecīgi ir aizpildāma MK noteikumu projekta anotācijas (ex-ante) 3.sadaļa.
 
Piedāvātā redakcija
-

	Ņemts vērā 
	[bookmark: _GoBack]Veikta noteikumu projekta anotācijas aizpildīšana attiecībā uz normatīvā akta projekta ietekmi uz budžetu

	6.
	
	Iebildums (TM - 25.11.2021.)
Projekta 1.11. apakšpunkts paredz ziņu apjomu, kuru reģistrā iekļauj amatpersona, kura pieņem lēmumu par administratīvā pārkāpuma procesa uzsākšanu. Jāievēro, ka ne vienmēr šī amatpersona varēs ievadīt visas šīs ziņas.
Procesa dalībnieki var nebūt zināmi šā lēmuma pieņemšanas brīdī un arī pie atbildības saucamās personas statuss var tikt piešķirts vēlāk (Administratīvās atbildības likuma 121. un 123. pants).
Dažādos procesos amatpersonu kompetence var būt atšķirīga (t. s. dalītā kompetence, sk. arī Administratīvās atbildības likuma 125. panta otrā daļa).
Ne procesa uzsākšanas, ne arī lietas sagatavošanas izskatīšanai laikā nav iespējams norādīt laiku, kad izpildei nodot lēmumu par procesuālo izdevumu atlīdzināšanu. Tāpat nav saprotams, kāpēc grozāmo noteikumu 11. punktā ir uzsvērts tikai viens procesuālo izdevumu veids un kāda ir šo ziņu nozīme Sodu reģistrā.
Vienlaikus lūdzam izvērtēt, vai pienākuma noteikšanai konkrētai amatpersonai ir tas efektīvākais veids, kā organizēt ziņu iekļaušanu reģistrā.
 
Piedāvātā redakcija
-

	Ņemts vērā daļēji
	Sodu reģistrā ziņas tiks iekļautas automātiski, kad attiecīgais lēmums būs stājies spēkā Administratīvo pārkāpumu procesa atbalsta informācijas sistēmā (APAS). Sodu reģistrā iekļaujamo ziņu apjomu nav plānots paplašināt.

	7.
	
	(Tieslietu ministrija - 25.11.2021.)
Projekta 1.12. apakšpunkts paredz svītrot vārdus "un personālsabiedrībai". Projekta anotācijā norādīts, ka šāda informācija Sodu reģistrā netiek iekļauta. Tāds skaidrojums var radīt priekšstatu, ka Sodu reģistrā netiek iekļauta informācija par personālsabiedrībām vai pat ka personālsabiedrība nevarētu būt administratīvās atbildības subjekts. Tāds pieņēmums būtu kļūdains. Lai arī Administratīvās atbildības likumā ir lietots tikai termins "juridiskā persona", kā arī minēta "persona, kura veic komercdarbību, bet nav juridiskā persona", arī personālsabiedrības var būt procesa dalībnieki. Līdz ar to precizējams skaidrojums projekta anotācijā vai arī projekts.
 
Piedāvātā redakcija
-

	Ņemts vērā
	Grozījums no noteikumu projekta svītrots

	8.
	· 1.13. Izteikt 11.5. apakšpunktu šādā redakcijā:
· 
· „11.5. tās institūcijas nosaukums (amatpersonas vārds un uzvārds), kura pieņem lēmumu par administratīvā pārkāpuma procesa uzsākšanu, minētā lēmuma numurs un pieņemšanas datums;”.

	(Tieslietu ministrija - 25.11.2021.)
Projekta 1.13. apakšpunktā minēts "institūcijas nosaukums (amatpersonas vārds un uzvārds)". Saskaņā ar Administratīvās atbildības likuma 121. pantu lēmumu par administratīvā pārkāpuma procesa uzsākšanu pieņem amatpersona. Šajā lēmumā norāda amatpersonas vārdu, uzvārdu, iestādi, kuru tā pārstāv, un amatu. Ievērojot minēto, lūdzam precizēt projektu.
 
Piedāvātā redakcija
-

	Ņemts vērā
	· „11.5. tās amatpersonas, kura pieņem lēmumu par administratīvā pārkāpuma procesa uzsākšanu, vārds, uzvārds, iestāde, kuru tā pārstāv, un amats, minētā lēmuma numurs un pieņemšanas datums;”.


	9.
	
	(Tieslietu ministrija - 25.11.2021.)
No noteikumu projekta 1.17. apakšpunktā ietvertā 25. punkta izriet, ka pieprasījumu izziņas sagatavošanai fiziska persona iesniegs gadījumā, ja vēlēsies saņemt ziņas no Soda reģistra par sevi vai par citu fizisko personu. Vēršam uzmanību uz to, ka izziņas pieprasījumā par citu fizisku personu ir jābūt norādītam ziņu saņemšanas nepieciešamības pamatojumam, lai Iekšlietu ministrijas Informācijas centrs pirms plānotās datu apstrādes varētu izvērtēt šāda pieprasījuma pamatotību.
Ņemot vērā minēto, lūdzam papildināt noteikuma projekta 1.17. apakšpunktā ietverto 25. punktu ar prasību pieprasījumā izziņas saņemšanai par citu fizisku personu norādīt ziņu saņemšanas nepieciešamības pamatojumu.

Piedāvātā redakcija
-

	Ņemts vērā
	· „25. Pieprasījumā izziņas sagatavošanai par fizisko personu norāda:
· 25.1.personas datus, par kuru nepieciešams sagatavot izziņu – vārdu (vārdus), uzvārdu (uzvārdus), kā arī iepriekšējo vārdu (vārdus) un uzvārdu (uzvārdus), personas kodu, kā arī iepriekšējo personas kodu, ja persona to ir mainījusi;
· 25.2. personas, par kuru nepieciešams sagatavot izziņu, dzimšanas datumu (ārvalstniekiem);
· 25.3. personas, par kuru nepieciešams sagatavot izziņu, vārda un uzvārda vēlamo rakstību ģenitīva locījumā;
· 25.4. personas, par kuru nepieciešams sagatavot izziņu, personu apliecinošā dokumenta numuru un derīguma termiņu;
· 25.5. personas datus, kura aizpilda pieprasījumu – vārdu, uzvārdu, personas kodu un kontaktinformāciju;
· 25.6. vai izziņu nepieciešams sagatavot steidzami;
· 25.7. valodu, kādā izziņu nepieciešams sagatavot (latviešu, angļu, krievu);
· 25.8. piemērojamos maksas pakalpojumu (izziņas tulkošana angļu vai krievu valodā vienas vai piecu darbdienu laikā) atvieglojumus un attiecīgo statusu apliecinoša dokumenta reģistrācijas numuru, izdevējiestādi un datumu, no kura stājas spēkā šis statuss; 
· 25.9. nepieciešamo ziņu apjomu (ziņas no reģistra aktuālās datu bāzes, arhīva datu bāzes, vai par noteiktu laika periodu);
· 25.10. izziņas saņemšanas veidu;
· 25.11. valsti un adresi, uz kuru izziņa nosūtāma, ja persona izziņu vēlas saņemt ierakstītā pasta sūtījumā;
· 25.12. izziņas saņēmēja iepriekš apmaksāta pasta pakalpojuma sniedzēju un pakalpojuma veidu;
· 25.13. ziņu saņemšanas nepieciešamības pamatojums, ja izziņa tiek pieprasīta par citu personu.”


	10.
	
	(Tieslietu ministrija - 25.11.2021.)
Projekta 1.17. apakšpunkts paredz, ka fiziska persona izziņu par sevi no reģistra var saņemt elektroniski, ierakstītā pasta sūtījumā vai Latvijas Republikas diplomātiskajā pārstāvniecībā ārzemēs. Projekta anotācijā norādīts, ka projekts paredz izslēgt iespēju saņemt izziņas klātienē, vienlaicīgi paplašinot iespējas tās saņemt citos veidos. Tomēr projekta anotācijā nav atrodams argumentēts pamatojums šādam risinājumam.
Valsts pārvaldi organizē pēc iespējas pieejami un ērti privātpersonai. Pieejamības un it īpaši ērtuma princips ir labas pārvaldības principa elementi. Šajā aspektā nozīmīga ir ne tikai fiziskā vai finansiālā pieejamība, bet arī informācijas pieejamība. Valsts pārvaldei ir jārūpējas, lai informācija būtu pieejama visdažādākajām sabiedrības grupām. Savukārt ērtums nozīmē arī to, ka pēc iespējas ir jāņem vērā privātpersonas vēlmes attiecībā uz to, kā viņai būtu ērtāk saņemt no valsts pārvaldes kādu pakalpojumu. Procedūrām jābūt viegli saprotamām, ātrām un maz resursu prasošām (sk.: Valsts pārvaldes iekārtas likuma 10. panta astotā daļa; Briede J., Danovskis E., Kovaļevska A. Administratīvās tiesības. Rīga: Tiesu namu aģentūra, 2021, 75.-78. lpp.).
Ievērojot minēto, lūdzam precizēt projektu vai arī iekļaut pienācīgi pamatotu skaidrojumu projekta anotācijā.
 
Piedāvātā redakcija
-

	Ņemts vērā
	Noteikumu projekta anotācija papildināta ar skaidrojumu – “Izziņas no Sodu reģistra saņemšana klātienē kā pakalpojums pakāpeniski zaudējusi savu aktualitāti, jo īpaši pēdējo divu gadu laikā, ņemot vērā epidemioloģisko situāciju un valstī ieviestos epidemioloģiskās drošības pasākumus. Izziņu saņemšana tiek efektīvi organizēta, personai neierodoties pēc izziņas klātienē, bet gan izmantojot Informācijas centra piedāvātās izziņas attālinātās saņemšanas iespējas. Līdz ar to Informācijas centrs neuzskata par lietderīgu saglabāt kārtību, kas paredz izziņu izsniegšanu privātpersonām klātienē.”

	11.
	
	(Tieslietu ministrija - 25.11.2021.)
Projekta anotācijā norādīts: "Nepieciešams grozīt izsniegto izziņu no Sodu reģistra glabāšanas laiku, jo pēc diviem gadiem no izsniegšanas brīža zūd faktiskā nepieciešamība pēc sagatavotās izziņas no Sodu reģistra, kā arī zūd likumisks pamats šādu izziņu izmantot iesniegšanai darba devējiem, vīzām, laulībām, iepirkumiem u.tml. Ieteicamais derīguma termiņš ir līdz sešiem mēnešiem" No šā skaidrojuma nav saprotams, kādā veidā izsniegto izziņu kopiju glabāšanas laiks būtu saistīts ar izsniegtās izziņas izmantošanu.

Piedāvātā redakcija
-

	Ņemts vērā
	Projekta anotācijā precizēts skaidrojums – “Ņemot vērā, ka izziņā no Sodu reģistra iekļautās ziņas var salīdzinoši īsā laikā zaudēt savu aktualitāti, (piemēram, ja notiek izmaiņas personas sodāmības statusā), tādēļ ieteicamais izziņas izmantošanas (derīgums) termiņš ir līdz sešiem mēnešiem. Rezultātā šobrīd izsniegtajām izziņām no Sodu reģistra noteiktais piecu gadu glabāšanas laiks ir neproporcionāli ilgs un līdz ar to ir samazināms uz diviem gadiem.”

	12. 
	
	(Tieslietu ministrija - 25.11.2021.)
Projektā norādīts, ka tajā ir iekļautas tiesību normas, kas izriet no Eiropas Parlamenta un Padomes 2019. gada 17. aprīļa direktīvas (ES) 2019/884, ar ko groza Padomes Pamatlēmumu 2009/315/TI attiecībā uz informācijas apmaiņu par trešo valstu valstspiederīgajiem un attiecībā uz Eiropas Sodāmības reģistru informācijas sistēmu (ECRIS) un ar ko aizstāj Padomes Lēmumu 2009/316/TI. Līdz ar izvērtējama projekta atbilstība Latvijas Republikas starptautiskajām saistībām.
 
Piedāvātā redakcija
-

	Ņemts vērā
	Aizpildīts projekta anotācijas 5.punkts par noteikumu projekta atbilstību Latvijas Republikas starptautiskajām saistībām

	Priekšlikumi

	1.
	
	Priekšlikums (Izglītības un zinātnes ministrija - 24.11.2021.)
Lūdzam konkretizēt, uz kādu iepriekšējo vārdu (vārdiem) un uzvārdu (uzvārdiem) sniegta norāde 25.1. apakšpunktā (tā jaunajā redakcijā).
 
Piedāvātā redakcija
-
	Nav ņemts vērā
	Skaidrojums noteikumu projekta anotācijā jau ir sniegts:
“[…]Pieprasījumos būs jānorāda arī personas iepriekšējie vārdi, uzvārdi un personas kodi, jo tie varēja būt mainīti.[…]”

	2.
	· 25.8. piemērojamos maksas pakalpojumu samaksas atvieglojumus un attiecīgo statusu apliecinoša dokumenta reģistrācijas numuru, izdevējiestādi un datumu, no kura stājas spēkā šis statuss;
· 
· 25.9. piemērojamos maksas pakalpojumu (izziņas tulkošana angļu vai krievu valodā vienas vai piecu darbdienu laikā) atvieglojumus un attiecīgo statusu apliecinoša dokumenta reģistrācijas numuru, izdevējiestādi un datumu, no kura stājas spēkā šis statuss; 

	Priekšlikums (Izglītības un zinātnes ministrija - 24.11.2021.)
Lūdzam konkretizēt, uz kādu statusu sniegta norāde 25.8. un 25.9. apakšpunktā (piedāvātajā redakcijā).
Piedāvātā redakcija
-

	Ņemts vērā
	· „25.8. saskaņā ar centra maksas pakalpojumu cenrādi piemērojamos maksas pakalpojumu (izziņas tulkošana angļu vai krievu valodā vienas vai piecu darbdienu laikā) atvieglojumus un attiecīgo statusu apliecinoša dokumenta reģistrācijas numuru, izdevējiestādi un datumu, no kura stājas spēkā šis statuss;”


	3.
	· 24.3. Latvijas Republikas diplomātiskajā pārstāvniecībā ārzemēs.

· 26.3. Latvijas Republikas diplomātiskajā pārstāvniecībā ārzemēs.

	Priekšlikums (Ārlietu ministrija - 25.11.2021.)
Lūdzam noteikumu projekta 1.17. apakšpunktā papildināt 24.3. un 26.3. apakšpunktā aiz vārda "diplomātiskajā" ar vārdiem "un konsulārajā".  Pašreizējā redakcija personām ļauj vērsties pēc izziņām tikai Latvijas diplomātiskajās pārstāvniecībās ārvalstīs, lai gan šādu pakalpojumu sniedz arī konsulārās pārstāvniecības, piemēram, konsulāti.
Piedāvātā redakcija
24.3. un 26.3. apakšpunktu izteikt šādā redakcijā: "Latvijas Republikas diplomātiskajā un konsulārajā pārstāvniecībā ārvalstīs".

	Ņemts vērā
	· „24.3. Latvijas Republikas diplomātiskajā un konsulārajā pārstāvniecībā ārzemēs.”

· „26.3. Latvijas Republikas diplomātiskajā un konsulārajā pārstāvniecībā ārzemēs.”


	4.
	· 
	Priekšlikums (Izglītības un zinātnes ministrija - 24.11.2021.)
Ministru kabineta noteikumu projekts precizējams atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 143., 145., 150., 151., 152. un 155. punkta prasībām.
Piedāvātā redakcija
-

	Ņemts vērā
	

	
Atbildīgā amatpersona
	  

	
	(paraksts*)



Piezīme. * Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

